New Chhattisgarhi Translation (नवां नियम छत्तीसगढ़ी)
47 जब यीसू ह ए बात ला कहितेच रिहिस, त यहूदा जऊन ह बारह चेलामन ले एक झन रहय, आईस। ओकर संग म मनखेमन के एक बड़े भीड़ रहय अऊ मनखेमन तलवार अऊ लउठी धरे रहंय। एमन ला मुखिया पुरोहित अऊ मनखेमन के अगुवामन पठोय रिहिन। 48 बिसवासघात करइया ह ओमन ला पहिली ले ए चिन्हां बता दे रिहिस, "जऊन ला मेंह चूमहूं, ओहीच मनखे अय; ओला पकड़ लूहू।" 49 यहूदा ह तुरते यीसू करा आईस अऊ कहिस, "हे गुरू, जोहार!" अऊ ओह यीसू ला चूमिस।
50 यीसू ह ओला कहिस, "संगवारी! जऊन काम बर तेंह आय हवस, ओला कर।" तब मनखेमन आघू म आईन अऊ यीसू ला पकड़के गिरफतार कर लीन। 51 तब यीसू के संगवारीमन ले एक झन तलवार ला खींचके निकारिस अऊ महा पुरोहित के सेवक ऊपर चलाके ओकर कान ला काट दीस।
Copyright: New Chhattisgarhi Translation (नवां नियम छत्तीसगढ़ी) Copyright © 2012, 2016 by Biblica, Inc.® All rights reserved worldwide.
